Ռենդի Նյուման

**Ռենդալ Սթյուարտ «Ռենդի» Նյուման** (, ), ամերիկացի երգիչ, կինոկոմպոզիտոր և դաշնակահար։ Նա ընդգրկվել է «Ռոքնռոլի փառքի սրահ» 2013 թվականի ապրիլին։

## Կենսագրություն
Նյումանը ծնվել է 1943 թվականին Լոս Անջելեսում հրեական ընտանիքում։ Իր մանկությունն անցկացրել է Լուիզիանա նահանգի Նոր Օռլեան քաղաքում։ Ավարտել է Լոս Անջելեսի Կալիֆոռնիական համալսարանը։

Իր առաջին երաժշտական սինգլը, որի անվանումն է «Golden Gridiron Boy», Նյումանը թողարկել է 1961 թվականին։ Սակայն նրա առաջին աշխատանքը ձախողվել է, և նա կենտրոնացել է կատարողների համար երգեր գրելու վրա։ 1968 թվականին երաժիշտը թողարկել է իր «Randy Newman» դեբյուտային ալբոմը։ Նրա մյուս ալբոմը՝ «Sail Away»-ը (1972), հասել է 163-րդ հորիզոնականին Billboard հիթ-շքերթում, իսկ դրա գլխավոր երգը հետո մտել է բազմաթիվ երաժիշտների երգացանկ, այդ թվում՝ Ռեյ Չարլզի և Լինդա Ռոնստադտի։

1971 թվականին Նյումանն առաջին անգամ իրեն փորձել է երգահանի դերում՝ երաժշտություն գրելով Նորման Լիրի «Կոտրում» երգիծական կատակերգության համար։  Բացի այդ, նրա սաունդթրեքը հնչում է Փիքսարի այնպիսի մուլտիպլիկացիոն ֆիլմերում, ինչպիսիք են «Խաղալիքների պատմություն», «Ֆլիկի արկածները», «Խաղալիքների պատմություն 2», «Խաղալիքների պատմություն 3» և «Հրեշների կորպորացիա»։ Ռենդին աշխարհահռչակ «You Can Leave Your Hat On» երգի հեղինակն է, որն օգտագործվել է է Էդրիան Լայնի «Ինն ու կես շաբաթ» ֆիլմում Ջո Քոքերի կատարմամբ։ Ռենդալ Նյումենը երկու Օսկար Է ստացել 2002 թվականին «If I didn't Have You» և 2011 թվականին «We Belong Together» կոմպոզիցիաների համար։ Մրցանակների իր հավաքածուում Նյումանն ունի նաև չորս «Գրեմմի» մրցանակ, երկու «Էմմի» և երեք «Էննի»։ 2002 թվականին այն ներառվել է նաև երգահան-բանաստեղծների փառքի սրահում։

## Անձնական կյանք
Նյումանը ամուսնացած էր Գերմանիայում ծնված Ռոզվիտա Շմալի հետ 1967-ից մինչև 1985 թվականները, և նրանք երեք երեխա ունեին։

Հետո՝ 1990 թվականին նա ամուսնացել է Գրեթհեն Փրիսի հետ, և նրանք երկու երեխա են ունեցել՝ Պատրիկ և Էլիս Նյումաններ։ Գրեթհենի հայրը ռեժիսոր Մայքլ Փրիսն է։

Նյումանը աջակցել է նախագահ Բարակ Օբամային 2012 թվականին վերաընտրման հարցով և երգիծական երգ է գրել սպիտակ թեկնածուների օգտին քվեարկության մասին։

Նյումանը աթեիստ է։

## Սկավառակագրություն
### Ալբոմներ

* 1968՝ *Randy Newman*
* 1970՝ *12 Songs*
* 1971՝ *Randy Newman Live*
* 1972՝ *Sail Away*
* 1974՝ *Good Old Boys*
* 1977՝ *Little Criminals*
* 1979՝ *Born Again*
* 1983՝ *Trouble in Paradise*
* 1988՝ *Land of Dreams*
* 1993՝ *Randy Newman’s Faust*
* 1999՝ *Bad Love*
* 2008՝ *Harps and Angels*
* 2017՝ *Dark Matter*

### Սաունդթրեքներ
* 1971՝ Կոտրում
* 1981՝ Ռեգթայմ 
* 1984՝ Բնատաղանդ
* 1986՝ Երեք ամիգո
* 1987՝ Նավակողի հետևում
* 1989՝ Ծնողներ
* 1990՝ Ավալոն
* 1990՝ Արթնացում
* 1994՝ Մևերիկ 
* 1994՝ Թերթ
* 1995՝ Խաղալիքների պատմություն
* 1996՝ Ջեյմսը և հսկա դեղձը
* 1996՝ Մայքլ
* 1997՝ Կատուները չեն պարում
* 1998՝ Ֆլիկի արկածներ
* 1998՝ Պլեզանտվիլ
* 1999՝ Խաղալիքների պատմություն 2
* 2000՝ Ծանոթացեք ծնողների հետ
* 2001՝ Հրեշների կորպորացիա
* 2003՝ Ֆավորիտ
* 2004՝ Ծանոթացեք Ֆաքերների հետ
* 2004՝ Խուզարկու Մոնք
* 2006՝ Մեքենաներ
* 2008՝ Սեր կանոններից դուրս
* 2009՝ Արքայադուստրը և գորտը
* 2010՝ Խաղալիքների պատմություն 3
* 2013՝ Հրեշների համալսարանը
* 2017՝ Մեքենաներ 3
* 2019՝ Խաղալիքների պատմություն 4
* 2019` Ամուսնական պատմություն

## Գրականություն
*

## Ծանոթագրություններ

## Արտաքին հղումներ
* RandyNewman.com
* 

Կատեգորիա:20-րդ դարի ամերիկացի երգիչներ
Կատեգորիա:21-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի աթեիստներ
Կատեգորիա:Ամերիկացի դաշնակահարներ
Կատեգորիա:Ամերիկացի երգիչներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի սցենարիստներ
Կատեգորիա:Հրեա երգիչներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի երգիծաբաններ
Կատեգորիա:Ամերիկացի երգահաններ
Կատեգորիա:Հոլիվուդյան փառքի ծառուղի
Կատեգորիա:Ամերիկայի ռոք երաժիշտներ